આ સાથે જ પાકિસ્તાન પર જવાબી હુમલો કરતાં પૌલોમી ત્રિપાઠીએ ભારતના જમ્મુ-કાશ્મીરના યુવા પોલીસ ઓફિસર લેફ્ટિનેંટ ઉમર ફયાઝની તસવીર બતાવતાં કહ્યું હતું કે, આ વ્યક્તિનું અપરહણ કરવામાં આવ્યું હતું અને તેમને ક્રૂરતા પૂર્વક મોતને ઘાટ ઉતારવામાં આવ્યા હતા. તેમના હત્યારા પાકિસ્તાન સમર્થિત આતંકીઓ હતા. લેફ્ટિનેંટ ઉંમર ફયાઝના અંતિમ સંસ્કાર સમયની તસવીર બતાવતાં તેમણે આગળ કહ્યું હતું કે, આ ભયાનક અને હૃદયદ્રાવક તસવીર છે. આ તસવીર બતાવે છે કે, સીમા પારથી આવતા આતંકીઓ ભારતમાં લોકોને મારે છે, ખાસ કરીને જમ્મુ-કાશ્મીરના લોકોને લગભગ રોજ આવી પરિસ્થિતિનો સામનો કરવો પડે છે. આ છે હકીકત અને આમ છતાં પાકિસ્તાનના પ્રતિનિધિએ સભાને ગેરમાર્ગે દોરતા ખોટા તથ્યોને લોકો સમક્ષ રજૂ કર્યા.